Αρθρο 53

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Σε περίπτωση που τα εξισωτικά ποσά που αναφέρονται στο άρθρο 72 εφαρμόζονται στις συναλλαγές μεταξύ της Κοινότητας στην παρούσα της σύνθεση και του Βασιλείου της Ισπανίας για ένα ή περισσότερα από τα προϊόντα βάσεως που θεωρείται ότι έχουν ενσωματωθεί στην κατασκευή εμπορευμάτων που υπάγονται στον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980 για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων, εφαρμόζονται τα ακόλουθα μεταβατικά μέτρα:

- ένα εξισωτικό ποσό, υπολογιζόμενο βάσει των εξισωτικών ποσών που αναφέρονται στο άρθρο 72 και σύμφωνα με τους κανόνες του κανονισμού (ΕΟΚ) αριθ. 3033/80 για τον υπολογισμό του κινητού στοιχείου του εφαρμοζόμενου στα εμπορεύματα που υπάγονται στον κανονισμό αυτό, εφαρμόζεται κατά την εισαγωγή των εμπορευμάτων αυτών στην Κοινότητα με την παρούσα της σύνθεση, προελεύσεως Ισπανίας,

- όταν τα εμπορεύματα pou υπάγονται στον κανονισμό (ΕΟΚ) αριθ. 3033/80, προελεύσεως τρίτων χωρών, εισάγονται στην Ισπανία, το κινητό στοιχείο που καθορίζεται από τον κανονισμό αυτό αυξάνεται ή μειώνεται, κατά περίπτωση, κατά το εξισωτικό ποσό που αναφέρεται στην πρώτη περίπτωση,

- ένα εξισωτικό ποσό, καθοριζόμενο βάσει των εξισωτικών ποσών που ορίζονται για τα προϊόντα βάσεως και σύμφωνα με τους εφαρμοζόμενους κανόνες για τον υπολογισμό των επιστροφών που προβλέπονται στον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 για τον καθορισμό των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφήν εμπορευμάτων μη υπαγομένων στο παράρτημα ΙΙ της συνθήκης, εφαρμόζεται, στα εμπορεύματα που υπάγονται στον κανονισμό αυτό, κατά την εξαγωγή των εμπορευμάτων αυτών στην Ισπανία, προελεύσεως Κοινότητας στην παρούσα της σύνθεση,

- όταν τα προϊόντα που υπάγονται στον κανονισμό (ΕΟΚ) αριθ. 3035/80 εξάγονται από την Ισπανία προς τρίτες χώρες, επιβάλλεται το εξισωτικό ποσό που αναφέρεται στην τρίτη περίπτωση.

2. Ο δασμός, που αποτελεί το σταθερό στοιχείο της επιβάρυνσης που εφαρμόζεται την ημερομηνία της προσχώρησης κατά την εισαγωγή στην Ισπανία εμπορευμάτων που υπάγονται στον κανονισμό (ΕΟΚ) αριθ. 3033/80, καθορίζεται αφαιρώντας από το δασμό βάσεως που εφαρμόζει το Βασίλειο της Ισπανίας στα προϊόντα καταγωγής της Κοινότητας στην παρούσα της σύνθεση ένα κινητό στοιχείο ίσο προς το κινητό στοιχείο που ορίζεται κατ’ εφαρμογή του κανονισμού (ΕΟΚ) αριθ. 3033/80 προσαυξημένο ή μειωμένο, ανάλογα με την περίπτωση, κατά το εξισωτικό ποσό που αναφέρεται στην παράγραφο 1 πρώτη και τρίτη περίπτωση.

Για τα προϊόντα που υπάγονται στις κλάσεις του Κοινού Δασμολογίου που αναφέρονται στο παράρτημα VII, το σταθερό στοιχείο ισούται με τους δασμούς που αναφέρονται στο εν λόγω παράρτημα.

Η Ισπανία μπορεί να υπαγάγει τα προϊόντα που περιέχονται στο παράρτημα VII, καθώς και τα οινοπνευματώδη ποτά διάκρισης 22.09 Γ του Κοινού Δασμολογίου σε κοινοτική επιτήρηση για μεταβατική περίοδο διάρκειας επτά ετών, αποκλειστικά για στατιστικούς σκοπούς. Σε κάθε περίπτωση, η εισαγωγή αυτών των προϊόντων δεν θα υπόκειται σε καμία καθυστέρηση λόγω της εφαρμογής αυτής της στατιστικής επιτήρησης.

3. Ο δασμός, που αποτελεί το σταθερό στοιχείο της επιβάρυνσης που εφαρμόζεται την ημερομηνία της προσχώρησης κατά την εισαγωγή στην Ισπανία εμπορευμάτων προελεύσεως τρίτων χωρών που υπάγονται στον κανονισμό (ΕΟΚ) αριθ. 3033/80, θα είναι ίσος με το μεγαλύτερο από τα κατωτέρω δύο ποσά, καθοριζόμενα ως εξής:

- το ποσό που εξάγεται αφαιρώντας από το δασμό βάσεως που εφαρμόζει το Βασίλειο της Ισπανίας στις εισαγωγές προελεύσεως τρίτων χωρών ένα κινητό στοιχείο ίσο προς το κινητό στοιχείο που ορίζεται κατ’ εφαρμογή του κανονισμού (ΕΟΚ) αριθ. 3033/80, προσαυξημένο ή μειωμένο, ανάλογα με την περίπτωση, κατά το εξισωτικό ποσό που αναφέρεται στην παράγραφο 1 πρώτη και τρίτη περίπτωση,

- το ποσό που εξάγεται προσθέτοντας το σταθερό στοιχείο που εφαρμόζεται κατά τις εισαγωγές στην Ισπανία προελεύσεως της Κοινότητας στην παρούσα της σύνθεση και το σταθερό στοιχείο του δασμού του Κοινού Δασμολογίου (ή, έναντι των τρίτων χωρών που επωφελούνται από το κοινοτικό σύστημα γενικευμένων προτιμήσεων, το προτιμησιακό σταθερό στοιχείο που η Κοινότητα εφαρμόζει, κατά περίπτωση, στις εισαγωγές προελεύσεως αυτών των χωρών).

4. Κατά παρέκκλιση από το άρθρο 30, οι δασμοί τους οποίους εφαρμόζει το Βασίλειο της Ισπανίας στις εισαγωγές προελεύσεως της Κοινότητας και των τρίτων χωρών μετατρέπονται κατά την ημερομηνία της προσχώρησης στο είδος δασμού και στις μονάδες που αναγράφονται στο Κοινό Δασμολόγιο. Η μετατροπή πραγματοποιείται με βάση την αξία των εμπορευμάτων που έχουν εισαχθεί στην Ισπανία κατά τη διάρκεια των τεσσάρων τελευταίων τριμήνων για τα οποία υπάρχουν διαθέσιμα στοιχεία ή, αν δεν έχει γίνει εισαγωγή των σχετικών εμπορευμάτων στην Ισπανία, με βάση την τιμή μονάδας αυτών των ίδιων εμπορευμάτων εισαγομένων στην Κοινότητα με την παρούσα της σύνθεση.

5. Κάθε σταθερό στοιχείο που εφαρμόζεται κατά τις συναλλαγές μεταξύ της Κοινότητας στην παρούσα της σύνθεση και του Βασιλείου της Ισπανίας καταργείται σύμφωνα με το άρθρο 31.

Κάθε σταθερό στοιχείο που εφαρμόζει το Βασίλειο της Ισπανίας κατά την εισαγωγή προελεύσεως τρίτων χωρών ευθυγραμμίζεται προς το σταθερό στοιχείο του δασμού του Κοινού Δασμολογίου (ή, κατά περίπτωση, προς το προτιμησιακό σταθερό στοιχείο που προβλέπεται από το κοινοτικό σύστημα γενικευμένων προτιμήσεων), σύμφωνα με τα άρθρα 37 και 40.

6. Σε περίπτωση που παρασχεθεί μείωση του κινητού στοιχείου του daslo} του Κοινού Δασμολογίου σε τρίτες χώρες δικαιούχους του κοινοτικού συστήματος γενικευμένων προτιμήσεων, το Βασίλειο της Ισπανίας εφαρμόζει αυτό το προτιμησιακό κινητό στοιχείο από την ημερομηνία της προσχώρησης.